

REPUBLIKA HRVATSKA

LIČKO-SENJSKA ŽUPANIJA

GRAD GOSPIĆ

Povjerenstvo za provedbu javnog natječaja

za prijam u službu namještenika

KLASA: 112-04/24-01/1

URBROJ: 2125-1-05-24-03

Gospić, 04. rujna 2024. godine

Povjerenstvo za provedbu javnog natječaja za prijam u službu namještenika, temeljem članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19), objavljuje sljedeću

**OBAVIJEST I UPUTE KANDIDATIMA**

koji se prijavljuju na javni natječaj za prijam u službu na neodređeno vrijeme

namještenika na radno mjesto „VOZAČ“, u Gradski upravni odjel za poslove Gradonačelnika i Gradskog vijeća, Odsjek za protokol i opće poslove (1 izvršitelj/ica, uz probni rad od tri mjeseca).

Javni natječaj objavljen je u „Narodnim novinama“ broj 103/24, dana 04. rujna 2024. godine.

Rok za podnošenje prijava na javni natječaj je do 12. rujna 2024.godine

Izrazi koji se koriste u ovoj obavijesti, a imaju rodno značenje, odnose se jednako na muški i ženski rod.

Stručni uvjeti: srednja stručna sprema prometne ili druge tehničke struke, položen ispit (B kategorije).

*Opis poslova radnog mjesta:*

* upravlja osobnim vozilom za potrebe gradskih tijela i upravnih tijela grada;
* održava vozila i kontrolira njihovu tehničku ispravnost
* popravlja i otklanja manje kvarove
* brine o tehničkoj dokumentaciji i registraciji vozila gradske uprave
* vodi evidenciju službenih radnih listova za uporabu službenih vozila Gradske uprave;
* obavlja i druge srodne poslove koje mu povjeri voditelj Odsjeka i pročelnik.

**I. Podaci o plaći radnog mjesta**: Plaća je utvrđena Odlukom o koeficijentima za obračun plaće službenika i namještenika Grada Gospića („Službeni vjesnik Grada Gospića“ br. 04/23)

Plaću namještenika čini umnožak koeficijenta složenosti poslova radnog mjesta na koje je namještenik raspoređen i osnovice za obračun plaće, uvećan za 0,5% za svaku navršenu godinu radnog staža.

Koeficijent složenosti poslova radnog mjesta: „Vozač“ je 1,71.

Osnovica za izračun plaće iznosi 600,00 eura bruto.

**II. Način obavljanja prethodne provjere znanja i sposobnosti kandidata**: Prethodnu provjeru znanja i sposobnosti kandidata provodi Povjerenstvo za provedbu javnog natječaja, putem pisanog testiranja i intervjua.

Pisanom testiranju mogu pristupiti samo kandidati koji su dostavili potpune (uredne) prijave na javni natječaj i koji ispunjavaju formalne uvjete javnog natječaja. Intervju se provodi samo s kandidatima koji ostvare najmanje 50% bodova iz svakog područja pisanog testiranja.

Vrijeme i mjesto održavanja prethodne provjere znanja i sposobnosti objaviti će se najmanje pet dana prije održavanja provjere na web stranici Grada Gospića www.gospic.hr i na oglasnoj ploči Grada Gospića (1. kat ).

Kandidati koji ispunjavaju formalne uvjete javnog natječaja pozvati će se na prethodnu provjeru znanja i sposobnosti telefonskim putem ili e-mailom. Za kandidata koji bude pozvan na provjeru znanja i sposobnosti, a ne pristupi provjeri, smatrat će se da je povukao prijavu na oglas.

Nakon prethodne provjere znanja i sposobnosti kandidata, povjerenstvo za provedbu natječaja utvrđuje rang listu kandidata prema ukupnom broju ostvarenih bodova na pisanom testiranju i intervjuu.

**III. Pravni i drugi izvori za pripremanje kandidata za testiranje:**

* Statut Grada Gospića, („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13, p.t., 7/15, 1/18, 3/20, 1/21);
* Odluka o ustrojstvu i djelokrugu rada upravnih tijela Grada Gospića („Službeni vjesnik Grada Gospića“ br. 7/09, 9/10, 6/13, 7/17, 2/21, 7/23, 7/24).

**IV. Ostale informacije vezane uz natječajni postupak:**

Molimo kandidate da u prijavi na natječaj navedu broj fiksnog ili mobilnog telefona i e-mail adresu. Potpunom (urednom) prijavom smatra se samo prijava koja sadrži sve podatke i dokaze tražene natječajem.

Osoba koja ne podnese pravodobnu i urednu prijavu ili koja ne ispunjava formalne uvjete iz natječaja, ne smatra se kandidatom prijavljenim na natječaj i njezina se prijava neće razmatrati te će joj o tome biti dostavljena pisana obavijest sukladno članku 21. Zakona o službenicima i namještenicima u lokalnoj i područnoj (regionalnoj) samoupravi.

O rezultatima natječaja kandidati će biti obaviješteni u zakonskom roku.

 POVJERENSTVO ZA PROVEDBU JAVNOG NATJEČAJA